**UTA kvízESŐ**

játékszabályzat

**2018. április 09.**

**uta kvízeső** nyereményjáték feltételei (továbbiakban: Szabályzat)

**1. Nyereményjáték összefoglalása**

Az UTA Magyarország Kft. nyereményjátékot hirdet **UTA kvízESŐ** címmel, 2018. április 09. és 2018. május 7. között. A játékra a felhívás posztja alatt, a posztban feltett kérdésre válaszolva, kommenttel lehet benevezni. A beérkezett kommentekből a Szervező az adott időszakban 2 hetente 5-5 fő nyertest sorsol ki, akiknek nevét a [www.facebook.com/utamagyarorszag.hu](http://www.facebook.com/utamagyarorszag.hu) oldalon teszi közzé. A kisorsolt Játékosok egy-egy UTA ajándékcsomagot nyernek, mely tartalmaz egy-egy UTA teniszpólót, MercedesService Card hordozható telefon akkumulátort és zseblámpát. A nyertesek nyereményüket postán kapják meg, az általuk megadott címre.

**2. Játék** **szervezője**

A Játék szervezője a **UTA Magyarország Kft.** (címe: 1033 Budapest, Szőlőkert utca 4/b, adószáma: 13891936-2-41) **(továbbiakban: Szervező)**, amely vállalat a <www.facebook.com/utamagyarorszag.hu> közösségi média oldalon futó nyereményjáték **(továbbiakban: Játék)** során elkészülő adatbázis tulajdonosa. A Játékhoz kapcsolódó egyéb feladatokat, az adatkezelést, valamint az adatfeldolgozást a **Premier Next Communications Kft**. (cím: 1053 Budapest, Fejér György u. 8. 1/2., adószám: 14653591-2-41) **(továbbiakban: Lebonyolító)** végzi.

A Játékban való részvétel feltételei a következők:

**3. A Játékban** **résztvevő személyek:**

A Játékban magánszemélyek vehetnek részt (továbbiakban**: Játékos**), akik személyenként több alkalommal is kommentelhetnek a nagyobb nyerési esély érdekében. A pályázat akkor tekinthető érvényesnek, ha a játékos 18 éven felüli természetes személy és Magyarországon bejelentett tartózkodási vagy lakóhellyel rendelkezik. Amennyiben a nyereményjáték nyertese cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak törvényes képviselőjével együtt jogosult. Amennyiben a nyertes cselekvőképtelen, úgy nevében kizárólag törvényes képviselője járhat el. 18 éven aluli természetes személyek nem vehetnek részt a Játékban.

A Játékban **NEM vehetnek részt** a Szervező és Lebonyolító tulajdonosai, vezető tisztségviselői, alkalmazottai és azok Ptk. szerinti közeli hozzátartozói, valamint egyéb, a lebonyolításban közvetlenül közreműködő cégek tulajdonosai, vezető tisztségviselői, alkalmazottai és azok Ptk. szerinti közeli hozzátartozói.

A Játékos a Játékra történő nevezéssel elismeri, hogy teljes körűen megismerte a Szabályzatot, és azt feltétel nélkül elfogadja. Amennyiben a Játékos a Szabályzatot vagy annak bármely rendelkezését nem fogadja el, valamint azzal kapcsolatban kifogást emel, a Játékban nem jogosult részt venni, illetve a Játékból automatikusan kizárásra kerül.

A Játék lebonyolítása, illetve az abban való részvétel a jelen Szabályzat szerint történik. Amennyiben a Szabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

**4. Játék** **leírása, menete, nyertesek:**

**A Játékban való részvétel feltétele, hogy a Játékos** [**www.facebook.com/utamagyarorszag.hu**](www.facebook.com/utamagyarorszag.hu) **oldalon közzétett nyereményjátékra a kvíz kérdést tartalmazó bejegyzések alá kommentben válaszoljon a bejegyzésben feltett kérdésre.** Emellett a Játékban való részvételnek feltétele, hogy Játékos megadja a részvételhez szükséges személyes adatait (név, cím, e-mail cím, telefonszám). Játékos a pályázat beküldésével automatikusan elfogadja a jogi és adatvédelmi nyilatkozatot. Az ezen szabályzat által nem szabályozott, a továbbiakban más időszakban meghirdetett további játékokban Játékos újra pályázhat.

A Játékba beérkezett kommentek közül Lebonyolító kéthetente 5-5 fő nyertest sorsol ki. A sorsolások időpontja 2018. április 23-a 11:01 óra és 2018. május 7-e 11:01 óra. A kisorsolt Játékosok egy-egy UTA ajándékcsomagot nyernek, mely tartalmaz egy-egy UTA teniszpólót, MercedesService Card hordozható telefon akkumulátort és zseblámpát. A Szervező a nyertesek nevét az UTA Magyarország Facebook oldalán teszi közzé.

A Szervező kizárja a felelősséget arra az esetre, ha rajtuk kívül álló okok, ill. technikai problémák miatt az elkészített pályázat nem érkezik be a meghirdetett sorsolási napra.

**5. A Játék időtartama**

A nyereményjáték első fordulója 2018. április 09-én 10:00 órakor kezdődik és 2018. április 23-án 11:01 órakor zárul le. Az UTA Kvízeső második fordulója 2018. április 23-án 10:00 órakor indul és 2018. május 7-én 11:01 órakor zárul le. A korábban megjelent játékfelhívó bejegyzés alatti és az első forduló lezárását követően, illetve a teljes nyereményjáték lezárása után érkező kommenteket Lebonyolító nem veszi figyelembe!

**6. A Játékban** **való részvétel**

Játékos adatai megadásával és a pályázat beküldésével automatikusan elfogadja a részvételi szabályzatot és a jogi és adatvédelmi nyilatkozatot. Tudomásul veszi továbbá, hogy a nyeremény átadásáról kép-, hang- és filmfelvétel készülhet, egyben hozzájárul ezen felvételek akár teljes egészének, akár részleteinek a Szervező marketingtevékenysége céljából történő bármely megjelenési módú felhasználásához idő- és alkalombeli korlátozás, valamint külön díjazás nélkül.

**7. Nyeremények, nyertesek**

A Szervező és a Lebonyolító a nyerteseket sorsolás útján választja ki, a győztesek nevét a <http://www.facebook.com/utamagyarorszag.hu> weboldalon teszi közzé és itt veszi fel a kapcsolatot. A nyereményeket postán juttatja el a nyertesekhez, az általuk megadott postai címre. A meghirdetett időpontban 1 nyeremény 1 személy részére kerül meghirdetésre. A nyeremény egy-egy UTA ajándékcsomagot, amely tartalmaz egy-egy UTA teniszpólót, MercedesService Card hordozható telefon akkumulátort és zseblámpát. Nyereményeket a Lebonyolító kézbesíti. Szervező kijelenti továbbá, hogy a nyeremények megvásárlásának költségeit, valamint azok mindennemű adóvonzatát fedezi. A nyeremények változtatási jogát Szervező fenntartja.

Lebonyolító a nyerteseket a sorsolást követő két (2) naptári napon belül, a pályázat során megadott e-mail címen/Facebook profilon megkeresik. A nyereményeket Lebonyolító postai úton vagy futárral juttatja el a nyertesek részére, beváltható kupon esetén a megadott e-mail címre küldi el. Abban az esetben, ha a nyertes nem található a megadott címen vagy nyereményét nem veszi át, akkor a Lebonyolító a kapcsolatfelvételtől számított további öt (5) naptári napon belül újabb kísérletet tesz a nyertessel való kapcsolatfelvételre postai úton, a nyeremény kézbesítésével együtt. Amennyiben a nyertes a második eredménytelen kapcsolatfelvételt követő öt (5) naptári napon belül sem jelentkezik, Szervező nem kísérel meg több kapcsolatfelvételt. A továbbiakban a nyertesnek a sorsolás napját követő 90 napos jogvesztő határidőn belül van még lehetősége nyereményét átvenni.

A nyeremény nem átruházható, készpénzre vagy bármilyen egyéb jutalomra nem váltható át.

A nyertes nem jogosult a nyeremény átvételére, ha:

* a neki küldött postai/futár küldeményt nem veszi át;
* egyértelműen bizonyítható, hogy a Játék menetét/eredményét bármilyen módon befolyásolni próbálja;
* jelen Játékszabályzat bármely pontját megsérti.

**8. Nyertesek értesítése**

A nyertesek nevét Szervező Facebook oldalán teszi közzé. A nyerteseket közvetlenül minden esetben a Pályázat során megadott e-mail címen/Facebook profilon keresztül értesítik. Ha a Játékos nem ad meg e-mail címet, a megadott e-mail cím megszűnik, vagy más okból nem elérhető, a nyertes nem jogosult a nyereményre.

**9. Nyeremények kézbesítése**

A nyereményeket a Lebonyolító postán, minden költséget átvállalva, vagy előre egyeztetett időpontban futárral vagy személyesen, vagy egyéb, a megadott e-mail címre megküldve juttatják el a nyerteseknek. Személyes átadás esetén a nyeremény átvételéről kép-, hang- és filmfelvétel készülhet. A nyeremény átadásának helyére és az onnan való hazautazás költsége a nyerteseket terheli.

Játékosok kötelesek együttműködni a nyeremények átvétele/igénybevétele érdekében. Amennyiben ennek nem tesznek eleget és a nyeremény átvétele meghiúsul, a nyeremény a továbbiakban nem vehető át, illetve nem vehető igénybe, és a Szervezőt semmilyen felelősség nem terheli.

**10. A Szervező felelőssége**

Szervező kizárja felelősségüket a Játékos téves, pontatlan vagy hiányos adatszolgáltatásából, a cselekvőképtelen személy törvényes képviselő hozzájárulása nélküli részvételéből, valamint a nyertes részére elektronikusan elküldött értesítés – a Szervezőnek fel nem róható okból adódó – elvesztéséből, egyéb okból történő sikertelen kézbesítéséből, illetve annak késedelméből eredő, a Játékos vagy bármely harmadik személy által elszenvedett károk tekintetében.

**11. Adatkezelés és adatvédelem**

A pályázaton való részvétel és az ahhoz kapcsolódó adatszolgáltatás önkéntes. A pályázat során szolgáltatott személyes adatokat az érintett kifejezett hozzájárulása alapján a Szervező és Lebonyolító a nyertesek megállapítása és a nyeremények átadása céljából kezelik és dolgozzák fel. Az adatkezelés során a Szervező és Lebonyolító maradéktalanul betartják az információs önrendelkezési jogról szóló törvény előírásait, az adatokat harmadik személynek nem továbbítja. A Játékosok a hozzájárulás megadása előtt jelen Játékszabályzat alapján teljes körű tájékoztatást kapnak az adatkezelés céljáról, időtartamáról és kezelésének módjáról. A Szervező és Lebonyolító az adatkezelést az Adatvédelmi Hatóság részére bejelentették, az adatkezelési azonosító szám: **NAIH-szám bekérése folyamatban!**

Szervező fenntartja a jogot, hogy a nyertesek nevét, címét – kizárólag városnév feltüntetésével – a Játékszabályzatban leírtak és az érintett hozzájárulása alapján közzétegye, mely közzétételhez a Játékos a Játékban való részvétellel feltétel nélkül és kifejezetten hozzájárul.

A Pályázat beküldésével egyidejűleg a Játékos kijelenti, hogy jelen Játékszabályzatot és az adatvédelmi nyilatkozatot megismerte és elfogadta.

Budapest, 2018. április 09.